Ceres (dea)

Ceres o Cerere es un dea roman que corresponde al Demeter grec. Illa patronisava le agricultura, super toto cello de cereales. Le urbe de Enna, e plus generalmente le insula de Sicilia, la esseva consecrate; per su intervention on admitteva Sicilia in le celo como le constellation Triangulo. On adorava Cerere con Libere e Libera, identificate respectivemente a Dionyso e Persephone (Proserpina), in le Triade aventin. Ciceron totevia distingue istes del Libere e Libera italic, que ille considera como filios de Cerere. Le dolo de Cerere pro su filia Proserpina, rapte per Pluton, esseva commemorate in le mysterios de Eleusis e durante le Cereales. Ceres esseva etiam le dea special del plebe; le patricios introduceva mesmo le culto de Cybele, que illes menava, pro rivalisar cello de Cerere apud le plebe.

Ante le recolta on offereva a Cerere le sacrificio de un porca e un libation de vino. Caton constatava que un grande cucurbita esserea acceptabile como sacrificio in loco del porca.Ceres, the Goddess of Grain e Ceres, Goddess of the Plebeians .

On denominava le planeta minor Ceres in su honor in 1801. Iste objecto, le plus massive in le cinctura de asteroides, esseva recognoscite como planeta nano in 2006.

 Referentias 

Categoria:Mythologia roman